Publication: Magyar Közlöny
Issue: MK-2011-127 (Year: 2011, Number: 127)
Era: contemporary
Section: alkotmányjogi panasz alapján is indult eljárás a közúti közlekedésrõl szóló 1988. évi I. törvény (a továbbiakban: Kkt.)
Paragraph Index: 560

2010. december 31. napjáig hatályos 46. §-a alkotmányellenességével és konkrét perekben való alkalmazhatóságával összefüggésben. Az indítványokból kitûnõ történeti tényállás szerint a megközelítõleg azonos idõben, 2010 áprilisában, a rendõrhatóság az általa foganatosított ellenõrzések során, a Kkt. egyes rendelkezései alapján bírság szankciót alkalmazott a jogsértõkkel szemben. A közigazgatási határozatok bírósági felülvizsgálatára irányuló, 2010 õszén megindult peres eljárásokban a közigazgatási határozatok jogszerûségét a bíróságok többek között azon az alapon is vizsgálták, hogy a hatóságok nem alkalmazták a Kkt. 46. §-t a közigazgatási eljárás során, jóllehet az abban foglalt feltéteknek az ügyfelek mindenben megfeleltek volna. A bírói kezdeményezésekben és az alkotmányjogi panaszban foglaltak értelmében a Kkt. a közlekedési hatóságot megalapozott indok nélkül privilegizálja, amely azonban hátrányos megkülönböztetést eredményez ugyanazon magatartást tanúsító, a párhuzamos hatáskörben eljáró más hatóságok eljárásában ügyfélként résztvevõ személyek esetében. Az Alkotmánybíróság korábbi határozatában foglaltakra tekintettel indítványozzák a támadott, már nem hatályos rendelkezés alkotmányellenességének megállapítását, de legalábbis perbeli alkalmazásának kizárását.

Source: https://magyarkozlony.hu/hivatalos-lapok/e3b2948686556f6aca1b79deb76df2ab917d37ad/dokumentumok/611f1f58bdc90fbc0ed70617fe32dc35eacd5e3a/letoltes